КОМИ РЕСПУБЛИКАЛӦН ОЛАНПАС

**«Коми Республикаын олысьяслы социальнӧй отсӧг сетӧм йылысь» Коми Республикаса Оланпасӧ вежсьӧмъяс пыртӧм йылысь» Коми Республикаса Оланпаслӧн 2 статьяӧ вежсьӧм пыртӧм йылысь**

Примитӧма Коми Республикаса

Каналан Сӧветӧн 2016 вося ӧшым тӧлысь 15 лунӧ

**1 статья.** Пыртны «Коми Республикаын олысьяслы социальнӧй отсӧг сетӧм йылысь» Коми Республикаса Оланпасӧ вежсьӧмъяс пыртӧм йылысь» Коми Республикаса Оланпаслӧн 2 статьяӧ (Коми Республикаса канму власьт органъяслӧн индӧд-тшӧктӧмъяс, 2015, 26 №, 350 ст.) татшӧм вежсьӧм:

содтыны татшӧм сюрӧса мӧд юкӧн:

«Йӧзлы, кодъяслы 2015 вося ӧшым тӧлысь 31 лун кежлӧ «Коми Республикаын олысьяслы социальнӧй отсӧг сетӧм йылысь» Коми Республикаса Оланпас серти сетӧны (индӧны) олан жырйысь да коммунальнӧй могмӧсъясысь мынтысьӧм вылӧ социальнӧй отсӧг мераяс, индӧм социальнӧй отсӧг мераяссӧ сетӧны (мынтӧны) 2016 вося тӧвшӧр тӧлысь 1 лунсянь олан жыръясысь да коммунальнӧй могмӧсъясысь мынтысьӧм вылӧ рӧскод серти компенсацияӧн сы мындаын, мыйта урчитӧма «Коми Республикаын олысьяслы социальнӧй отсӧг сетӧм йылысь» Коми Республикаса Оланпаслӧн 20 статьяса 1 юкӧнлӧн 4 пунктӧн (тайӧ Оланпаслӧн редакцияын).».

**2 статья.** Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм бӧрын да паськалӧ 2016 вося тӧвшӧр тӧлысь 1 лунсянь артмӧм инӧда йитӧдъяс вылӧ.

Коми Республикаса Юралысь С.А. Гапликов

Сыктывкар

2016 вося ӧшым тӧлысь 20 лун

145-РЗ №